**KOPSAVILKUMS PAR SABIEDRISKO PAKALPOJUMU SNIEDZĒJU PĀRSKATU GALVENAJIEM RĀDĪTĀJIEM**

*Infografikas apraksts*

*\_\_\_\_\_\_\_\_\_\_\_*

Infografika par Sabiedrisko pakalpojumu sniedzēju iepirkumu likuma kārtībā apkopotiem pārskatiem gada griezumā. Sākotnēji infografikā ir norādīts periods, nozaru skaits, kurās darbojas sabiedrisko pakalpojumu sniedzēji, iesniegto pārskatu skaits, un tai skaitā duālo pasūtītāju skaits 2022. gadā.

Vizuāli attēloti četri informatīvi materiāli.

Pirmās ilustrācijas apļa diagramma parāda pārskatos apkopoto kopējo līgumsummu zem ES līgumcenu sliekšņa un piemērojot likuma izņēmuma gadījumus. Diagrammu attēls ir interaktīvi maināms, sadalot apļveida diagrammu divās krāsās: iepirkumi zem ES līgumcenu sliekšņa un likuma piemērošanas izņēmumi. Virs apļa diagrammas ir iespēja mainīt attēlotos rādījumus. Ir divas attēlojuma iespējas. No kreisās puses apskatāms procentuālais īpatsvars. No labās puses apskatāma noslēgtā līgumcena (milj. *euro* bez PVN).

Otrā ilustrācija attēlo zem ES līgumcenu sliekšņa noslēgto līgumsummu sadalījumu pēc iepirkuma veida – būvdarbi, piegāde, pakalpojumi. Tiek attēlota viena pusapļa diagramma ar trīs krāsu efektiem. Virs diagrammas ir rādītāju maināmais logs, kurā ir iespēja mainīt diagrammas attēlojumu no kreisās puses pēc noslēgto līgumu summu īpatsvara (%),no labās puses pēc līgumsummas milj. *euro* bez PVN.

Trešā ilustrācija attēlo pārskatos norādīto zem ES līgumcenu sliekšņa noslēgto procentuālo līgumsummu sadalījumu pa jomām . Tiek attēlota horizontāla stabiņveida diagramma ar astoņām nozarēm. Pie katra stabiņa attēlots procentuālais rādītājs.

Ceturtā ilustrācija attēlo pārskatos norādīto likuma piemērošanas izņēmumu rādītājus pa nozarēm. Sākotnēji norādīts uzņēmumu skaits un procentuālais īpatsvars, kuri piemērojuši likuma piemērošanas izņēmumus. Tiek attēlota viena pusapļa diagramma ar astoņiem krāsu efektiem. Virs diagrammas ir maināmais logs, kurā no kreisās puses ir iespēja apskatīt rādītāju attēlojumu procentos, no labās puses apskatāmas līgumsummas milj. *euro* bez PVN.

\_\_\_\_\_\_\_\_\_\_\_\_\_\_\_\_\_

Datu avots: Publikāciju vadības sistēma

Periods: 2022. gads

Vizualizāciju sagatavoja: Iepirkumu uzraudzības birojs